### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Conny Rasmussen var forhindret i at deltage i udvalgets behandling af sagen.

Området mellem [adresse] og Paludan-Müllers Vej ønskes udviklet som erhvervsområde. Anlæg af fordelingsvej skal gøre området mere tilgængeligt og dermed mere salgbart.

### Resumé

Området mellem [adresse] og Paludan-Müllers Vej er udlagt til erhvervsområde i kommuneplanen. For at gøre området mere tilgængeligt - og dermed mere salgbart - anbefaler Teknik og Miljø at etablere en fordelingsvej ind i området.

 Området er beliggende ved den nordlige bygrænse og har en meget synlig placering ved en af byens store indfaldsveje.

 Vejadgangen til området vil ske fra [adresse] fra rundkørslen.

 Letbanen forløber igennem området, og der er etableret et letbanestop. Derudover går supercykelstien gennem området.

### Indstilling

At 1)    Byrådet godkender igangsætning af projektering og udførelse af fordelingsvej.

 At 2)    der godkendes anlægsbevilling på 18,03 mio. kr. i udgiftsbevilling finansieret af de fremtidige salgsindtægter i området.

### Sagens forløb

25-01-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-01-2018 Magistraten
Fremsendes til [adresse] med bemærkning, at Magistraten i mødet den 29. januar 2018 anbefaler, at byrådet tiltræder Magistratsafdelingen for Teknik og Miljøs indstilling af 27. november 2017.

 Eric Berg tog forbehold.
 07-02-2018 [adresse]
Fremsendes til Teknisk Udvalg til behandling i henhold til beslutning i byrådets møde den 7. februar 2018.
 21-02-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Conny Rasmussen var forhindret i at deltage i udvalgets behandling af sagen.